Hans Aflredson.
**Hans Folke "Hasse" Alfredson** (28. kesäkuuta 1931 Malmö – 10. syyskuuta 2017 Danderyd) oli ruotsalainen koomikko, ohjaaja, kirjailija ja näyttelijä. Hänet tunnetaan parhaiten pitkästä yhteistyöstään Tage Danielssonin kanssa.

Alfredson syntyi Malmössä, mutta ollessaan seitsemänvuotias hän muutti perheensä kanssa Helsingborgiin. 1950-luvun alussa hän alkoi opiskella filosofiaa ja taide- ja kulttuurihistoriaa Lundin yliopistossa. Jo opiskeluaikoinaan hän kirjoitti tekstejä revyihin ja eri lehtiin. Alfredson valmistui vuonna 1956, ja samana vuonna hän sai töitä Ruotsin radiosta. Siellä hän tapasi Tage Danielssonin, ja vähitellen he aloittivat tiiviin yhteistyön, joka kesti aina Danielssonin kuolemaan saakka vuoteen 1985. Tuotantoyhtiönsä AB Svenska Ordin kautta Hasse & Tage -kaksikko teki yhdessä lukuisia elokuvia (muun muassa *Tehdäänpä silta*, *Picasson seikkailut*), radio- ja TV-ohjelmia ja revyitä. Lavalla Alfredsonin bravuuri oli Lindeman-hahmo, joka antoi humoristisia vastauksia Danielssonin esittämiin asiallisiin kysymyksiin erilaisiin ammatteihin ja ajankohtaisiin teemoihin liittyen. Lindeman-sketsit saavuttivat suurta suosiota myös lukuisten äänitteiden ansiosta, ja erityisesti juuri tässä hahmossa Alfredson pääsi näyttämään tunnettua improvisaatiokykyään. Alfredson ja Danielsson tekivät töitä myös erikseen; Alfredsonin omista töistä tunnetuimpia ovat esimerkiksi elokuva *Yksinkertainen murhaaja*, joka voitti muun muassa parhaan filmin ja ohjauksen Guldbagge-palkinnon vuonna 1982,*lähde?* ja lastenlaulut kuten "Blommig falukorv". Danielssonin kuoleman jälkeen Alfredson ohjasi ja käsikirjoitti vielä joitain elokuvia, kirjoitti kirjoja ja näytelmiä sekä teki revyitä Povel Ramelin ja Peter Dallen kanssa. Hän toimi myös Skansenin johtajana 1992–94.

Alfredson oli naimisissa Gunilla Olssonin kanssa vuodesta 1956 lähtien kuolemaansa saakka. Heidän lapsiaan ovat muun muassa ohjaajat Daniel Alfredson ja Tomas Alfredson.*lähde?*

Suomennettu tuotanto
--------------------

* Missä kaikki quut on?: lastennäytelmä; suom. Juhani Koskinen, Helsinki: Työväen Näyttämöiden Liitto [n. 1970] (näytelmämoniste)
* Kasvun voima, eli, Pukki puutarhurina (Växtkraft), suom. käännöstyöryhmä. Portti 28(2009): 1

Filmografia
-----------

### Elokuvat, jotka Alfredson on sekä ohjannut että käsikirjoittanut

* *Ägget är löst!* (1975)
* *Yksinkertainen murhaaja* (1982)
* *Mestarihuijarit* (1983)
* *Kohtalokas syrjähyppy* (1985)
* *Jim & piraterna Blom* (1987)
* *Vargens tid* (1988)

### Elokuvat, jotka Alfredson on käsikirjoittanut

Ohjaaja ja toinen käsikirjoittaja Tage Danielsson.

* *Ruotsalaisten riemut* (1964)
* *Tehdäänpä silta* (1965)
* *I huvet på en gammal gubbe* (1968, animaatiokohtausten ohjaus Per Åhlin)
* *Omenasota* (1971)
* *Picasson seikkailut* (1978)

Lähteet
-------

1. ↑  Ek, Torbjörn: Hans Alfredson är död *aftonbladet.se*.  10.9.2017. Viitattu 10.9.2017. (ruotsiksi)
2. ↑  Hasse Alfredson är död. SVT Nyheter 10.9.2017.
3. ↑  Om Hasse & Tage - Lång och produktiv vänskap *hasseotagemuseet.se*. Viitattu 6.11.2018. (ruotsiksi)
4. ↑  Lapidus, Arne: Hans Alfredson roade med en underton av allvar och sorg *expressen.se*.  10.9.2017. Viitattu 6.11.2018. (ruotsiksi)

Aiheesta muualla
----------------

* Kuvia tai muita tiedostoja aiheesta **Hans Alfredson** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |